**Sverresborg Cup 2018**

**REGLEMENT FOR SLUTTSPILL**

Cupen følger NFF’s reglement for breddefotball (Breddereglementet) og Fair-Play prinsippet.

Utdrag av enkelte regler følger under.

**BALL**

Det benyttes 4’er til og med klasse 14 år.

**BANE OG MÅL**

Det benyttes følgende størrelser

|  |  |  |
| --- | --- | --- |
| Klasse | Bane | Mål |
| G/J 14 | 9’er (64m x 42m) | 7’er mål |
| G/J 13 | 9’er (64m x 42m) | 7’er mål |
| G/J 11-12 | 7’er (48m x 30m) | 7’er mål |
| G/J 10 | 5’er (se merknad) | 7’er mål |
| G/J 9-8 | 5’er (se merknad) | 5’er mål |
| G/J 7 | 3’er (15m x 10m) | Småmål |

Banestørrelsen for de yngste klassene (10 år og yngre) tilpasses innenfor følgende mål:  
Lengde 40-30 m. Bredde 25 -20 m.

**RANGERING AV TABELL**

1. Lagene rangeres etter antall poeng.
2. Har to eller flere lag like mange poeng, går det lag foran som har best målforskjell.
3. Står to eller flere lag fortsatt likt etter at målforskjellen er tatt i betraktning, går det lag foran som har scoret flest mål.
4. Står to lag fortsatt likt etter at antall scorede mål er tatt i betraktning, er resultatet av innbyrdes kamper avgjørende.
5. Står tre eller flere lag fortsatt likt etter at antall scorede mål er tatt i betraktning, avgjøres rekkefølgen av en tabell satt opp etter de innbyrdes oppgjør mellom disse lagene.
6. Dersom rekkefølgen fortsatt er lik avgjøres tabellen med loddtrekning.

**GULE OG RØDE KORT**

Rødt kort er utvisning, og laget må spille med én spiller mindre resten av kampen. To gule kort i samme kamp medfører utvisning, og laget må spille resten av kampen med én spiller mindre. Ett gult kort gir ingen straff i løpet av kampen. Dersom en spiller får tre gule kort i løpet av turneringen må spilleren stå over påfølgende kamp.

**AVGJØRELSE AV KAMPER SOM STÅR UAVGJORT ETTER ORDINÆR TID I SLUTTSPILL**

Gjelder for klassene jenter, gutter 13 og 14 år.

**Ekstraomganger:**

Ved uavgjort forlenges det med én ekstraomgang, 1 x 5 minutter. Det lag som scorer først i ekstraomgangen vinner (golden goal). Ved uavgjort etter ekstraomgangen avgjøres kampen ved straffesparkkonkurranse.

**Straffesparkkonkurranse:**

Hvert lag skyter tre straffespark, og det laget som har scoret flest mål har vunnet. Hvis det ene laget har fått en ledelse som motstanderen ikke kan ta igjen, kan straffesparkkonkurransen avsluttes før begge lagene har skutt tre ganger. Ingen spiller kan skyte mer enn én gang før eventuelt alle de andre spillerne på laget også har skutt. Maksimalt ni spillere per lag kan ta straffer.

Hvis stillingen fortsatt er uavgjort etter at begge lag har skutt tre straffer, fortsetter straffesparkkonkurransen med ett og ett straffespark. Begge lag skyter én straffe hver, og når det ene laget scorer, mens det andre laget misser er kampen avgjort.

**KLAGER OG JURY**

Eventuelle klager rettes til sekretariatet. Klager i forbindelse med kamper må varsles sekretariatet innen 30 minutter etter kampslutt. Uenigheter søkes løst i minnelighet mellom partene og sekretariatet. Kun én person fra hver av de uenige partene deltar. Ved grunnlag for skriftlig protest skal denne leveres innen 1 time etter kampslutt. Det påløper et gebyr på 500 kr til påklager, uavhengig av utfall av sak. Jury kontaktes og har endelig bestemmelsesrett.

Jurymedlemmer:

Arild Sundet (formann)

Marius Høeg

Michael Jensen